b'\n_START_ARTICLE_\nWorld of Warcraft\n_START_SECTION_\nSpillestil\n_START_PARAGRAPH_\nSpillet er opdelt i tre forskellige typer servere, der l\xc3\xa6gger v\xc3\xa6gt p\xc3\xa5 hver sit aspekt af spillet. Servere, der fokuserer p\xc3\xa5 PvP (Player versus Player). Her har hver race sine fredede omr\xc3\xa5der, og ellers er de to kontinenter opdelt i omstridte zoner, hvor spillere fra de to fraktioner frit kan angribe hinanden. Til kamp mellem spillere h\xc3\xb8rer der et kompliceret bel\xc3\xb8nningssystem og specielle kamppladser (battlegrounds). Af specielle kamppladser (battlegrounds) kan n\xc3\xa6vnes Alterac Valley (40 mod 40 spillere), Arathi Basin (15 mod 15 spillere), Warsong Gulch (10 mod 10 spillere) og Eye of the Storm (15 mod 15). Og da World of Warcraft: Wrath of the Lich King udkom, kom der ogs\xc3\xa5 en ny kampplads, Strand of the Ancients (15 mod 15). Da [Cataclysm] udkom, kom der Twin Peaks (10 mod 10) og The Battle for Gilneas. Derudover er der arenaer (2 mod 2, 3 mod 3 og 5 mod 5 spillere). Selve m\xc3\xa5den disse specielle kamppladser spilles p\xc3\xa5, er hentet fra First Person Shooters, som er action-orienterede spil, set fra et f\xc3\xb8rstepersons-perspektiv. Da spillet l\xc3\xb8bende bliver opdateret, vil der komme nye specielle kamppladser i fremtiden._NEWLINE_Et alternativ til PvP-servere er PvE (Player versus Environment). Her ligger fokus i at dr\xc3\xa6be de eksisterende v\xc3\xa6sener og udfordringer i verdenen. I hvert omr\xc3\xa5de findes der NPCer (Non-Player Character) med opgaver, som spillerfiguren f\xc3\xa5r bel\xc3\xb8nninger for at gennemf\xc3\xb8re. Der findes ogs\xc3\xa5 s\xc3\xa5kaldte \'instances\' (da: tilf\xc3\xa6lde) og omr\xc3\xa5der, hvor spillere bliver n\xc3\xb8dt til at spille sammen i hold, for at kunne g\xc3\xa5 hele omr\xc3\xa5det igennem. I nogle \'instances\' bliver man n\xc3\xb8dt til at spille helt op til 40 mand ad gangen p\xc3\xa5 samme hold. I disse \'instances\' kan sv\xc3\xa6rhedsgraden v\xc3\xa6re h\xc3\xb8j, og nogle guilds (betyder lav, men benyttes n\xc3\xa6rmere som ordet Gilde) bruger samtaleprogrammer, s\xc3\xa5som Teamspeak og Ventrilo, der g\xc3\xb8r, at man kan tale med dem, man spiller sammen med, hvis man har et headset. Chancen for bel\xc3\xb8nninger er ofte h\xc3\xb8jere, og altid garanteret, ved overlegne fjender, kendetegnet med deres eget, s\xc3\xa6rlige navn. P\xc3\xa5 disse servere findes der stadig PvP, men man skal selv udf\xc3\xb8re en kommando for at vise sig som aktiv til kamp mellem spillere. Man kan ogs\xc3\xa5 duellere mod spillere fra sin egen fraktion._NEWLINE_Den sidste type server, man kan spille p\xc3\xa5 er RP (Role-Playing = rollespil). Folk p\xc3\xa5 disse servere g\xc3\xa5r s\xc3\xa6dvanligvis mindre op i rang og udstyr. Spillerne l\xc3\xa6gger i h\xc3\xb8j grad fokus p\xc3\xa5 chatfunktionerne og historiens gang. Man lever sig ind i sin figur, og ofte har spillerne allerede udt\xc3\xa6nkt sig aspekter af sin rolle som temperament, hobbies, loyalitet, og forholden sig til livet. Milj\xc3\xb8et er meget anderledes end de to andre typer, og det kan lede mod det negative, at spillere uden egentlig interesse for rollespil g\xc3\xa5r p\xc3\xa5 serveren, og forstyrrer de mere fokuserede hobbyister. Dog forholder Blizzard sig til det problem ved at f\xc3\xb8re en meget streng politik p\xc3\xa5 disse servere, mht. hvordan man m\xc3\xa5 opf\xc3\xb8re sig. Der findes ogs\xc3\xa5 RP-PvP-servere, hvor rollespilsreglerne g\xc3\xa6lder, men serveren opf\xc3\xb8rer sig som en PvP-server. Og nu er der kommet ny opdatering hvor det g\xc3\xa5r p\xc3\xa5 tv\xc3\xa6rs af serverene med LFG (Looking for group = leder efter gruppe).\n_START_SECTION_\nFigurer\n_START_PARAGRAPH_\nFigurerne i World of Warcraft er bundet til specifikke brugerkonti, der kan bruges p\xc3\xa5 alle de opstillede servere. Efter World of Warcraft: Mists of Pandaria er det nu muligt at oprette 11 forskellige figurer pr. server (f\xc3\xb8r 10), da der er kommet en ny klasse (class) til spillet. Dog stadig kun 50 i alt, der kan str\xc3\xa6kke sig over 13 forskellige racer og 11 klasser.\n_START_SECTION_\nThe Burning Crusade\n_START_PARAGRAPH_\nDen 28. oktober 2005 afsl\xc3\xb8rede Blizzard, at den f\xc3\xb8rste udvidelsespakke til spillet ville blive World of Warcraft: The Burning Crusade. Denne vil \xc3\xb8ge den hidtidige maksimallevel p\xc3\xa5 60 til 70 og vil desuden inkludere en ny profession (jewelcrafting, juveler), muligheden for at placere juveler i bestemte genstande for at forbedre disse (denne mulighed stammer fra Diablo 2), og to nye spilbare racer. Disse nye racer er for Horden Blood elves (Blodelvere), der holder til i hovedstaden Silvermoon City, og for alliancen de s\xc3\xa5kaldte Draenei, der holder til i hovedstaden Exodar. Udvidelsen omfatter ogs\xc3\xa5 Outland som et nyt spilbart omr\xc3\xa5de, s\xc3\xa5vel som flyvende "mounts", der kan anvendes i Outland for spillere af h\xc3\xb8j level (level 70 eller hvis man er druid kan man f\xc3\xa5 flying form ogs\xc3\xa5 n\xc3\xa5r man kommer i level 70). Nogle af udvidelsens nyskabelser vil v\xc3\xa6re tilg\xc3\xa6ngelige for alle spillere, mens de mest betydningsfulde udvidelser, s\xc3\xa5som bes\xc3\xb8g i Outland samt de to nye racer, vil v\xc3\xa6re forbeholdt de brugere, der k\xc3\xb8ber og installerer Burning Crusade-udvidelsen._NEWLINE_Den 21. juli afsl\xc3\xb8rede Blizzard, at de nye racer vil kunne anvende klasser, der hidtil kun har v\xc3\xa6ret tilg\xc3\xa6ngelige for racer i den konkurrerende fraktion, og at blodelverne som den eneste race i spillet ikke vil kunne benytte krigerklassen. Disse \xc3\xa6ndringer har medf\xc3\xb8rt blandede reaktioner. Det blev senere \xc3\xa6ndret i udvidelsen Cataclysm._NEWLINE_Udvidelsespakken blev udgivet 17. januar 2007.\n_START_SECTION_\nWrath of the Lich King\n_START_PARAGRAPH_\nWorld of Warcraft: Wrath of the Lich King, kendt som WLK, WotLK, WOLK eller Wrath, er den anden World of Warcraft-udvidelsespakke, som officielt blev annonceret den 13. november._NEWLINE_Blizzard har h\xc3\xa6vet det maksimale level til 80 (dvs. 10 levels h\xc3\xb8jere, ligesom det skete i Burning Crusade). I denne udvidelse udkom det nye kontinent kaldet Northrend, og oven i det tilf\xc3\xb8jede de en s\xc3\xa5 kaldt "Hero Class"(helteklasse) nemlig Death Knights (som er den eneste der kun kan starte i level 55). Der kom ogs\xc3\xa5 en ny profession kaldt Inscription, som mest er brugt til at lave Glyphs_NEWLINE_Udvidelsespakken blev udgivet 13. november 2008.\n_START_SECTION_\nPrivate servere\n_START_PARAGRAPH_\nPrivate servere er en metode hvorved man kan k\xc3\xb8re sit eget World of Warcraft realm. Det er generelt ulovligt at k\xc3\xb8re en offentlig private server, men der er dog mange der g\xc3\xb8r det, og de st\xc3\xb8rste private servers har da ogs\xc3\xa5 mange tusind spillere._NEWLINE_Private servers k\xc3\xb8res ved hj\xc3\xa6lp af en s\xc3\xa5kaldt emulator, som er selve serveren. Der findes mange forskellige af disse, hvoraf Ascent-familien og MaNGOS er dem der har v\xc3\xa6ret mest popul\xc3\xa6re gennem tiden. De er begge afledte af WoWEmu. Der findes mange andre emulatorer, som n\xc3\xa6sten alle er baseret p\xc3\xa5 Ascents eller MaNGOS\' kildekode._NEWLINE_Ved at tage et kig p\xc3\xa5 nogle artikler p\xc3\xa5 det officielle World of Warcraft forum, fremg\xc3\xa5r det tydeligt at de fleste spillere p\xc3\xa5 \'retail\' (hvilket referrerer til Blizzards realms) foretr\xc3\xa6kker de \'rigtige\' World of Warcraft realms frem for private servers. Det er da ogs\xc3\xa5 tydeligt, at mange spillere p\xc3\xa5 private servers spiller der, fordi det er gratis._NEWLINE_De emulatorer der bruges til at k\xc3\xb8re private servers, udvikles som regel ved at \'sniffe\' datapakker fra Blizzards realms. Dette kan g\xc3\xb8res p\xc3\xa5 flere m\xc3\xa5der; ved at logge ind via en proxy som samler logs af dataene sendt mellem klienten og serveren (oftest bruges programmet Sniffitzt), eller ved at analysere WDB-filer, som er de cache-filer der indeholder data om creatures, gameobjects, items og andet (her bruges oftest DataTrap).'